Europos Komisijos duomenimis, 2022 m., palyginti su 2021 m. vidutinė didmeninė ES vidutinė didmeninė vištienos kaina padidėjo 29,1 proc. Pagrindinė kainų augimo priežastis – tarptautinėje rinkoje išaugusios energijos kainos.

Europos Sąjungos vidutinė didmeninė viščiukų broilerių skerdenų (A kokybės klasės ,,65 proc. viščiukas“) kaina padidėjo visose ES šalyse. Analizuojamu laikotarpiu brangiausiai vištiena kainavo Vokietijoje (384,63 EUR/100 kg), Austrijoje (348,99 EUR/100 kg), Suomijoje (338,17 EUR/100 kg) ir Italijoje (330,10 EUR/100 kg), o pigiausiai – Lenkijoje (189,09 EUR/100 kg), Rumunijoje (201,92 EUR/100 kg) ir Lietuvoje (211,35 EUR/100 kg).

EK duomenimis, 2022 m., palyginti su 2021 m. vidutinė didmeninė vištienos kaina Latvijoje

padidėjo 22,80 proc.

Per metus vištienos kaina labiausiai pabrango Vengrijoje – 44,5 proc., Bulgarijoje – 41,9 proc., Portugalijoje – 37,0 proc., Lenkijoje – 36,3 proc., Italijoje – 35,3 proc., Rumunijoje – 35,2 proc. ir Slovakijoje – 34,9 proc.

ŽŪDC (LŽŪMPRIS) duomenimis, Lietuvoje parduodama broilerių mėsos kaina 2022 m. sudarė 207,03 EUR/100 kg ir buvo 32,45 proc. didesnė nei 2021 m. (156,31 EUR/100 kg). Nors paklausa vidaus ir tarptautinėje rinkoje buvo didelė, tačiau Lietuva pardavė mažiau vištienos, o jos kaina buvo 19,78 proc. žemesnė nei vidutiniškai ES.

Šaltiniai: EK